Document ID: /roh_data/filtered/fineweb-2-filterrobots_roh.jsonl.gz/46399

Per ils organisaturs dal WEF èn quests pretschs gia dapi in temp in problem. Onn per onn crititgeschan els ils pretschs exagerads e smanatschan era da bandunar Tavau. Il schaner aveva il directur dal WEF Alois Zwinggi ditg a la gasetta «Südostschweiz» ch’el pondereschia dad inoltrar in plant pervi dad usura.
Ma uss na vegn quai tuttina betg tar questa accusaziun. Al schurnal regiunal da Radio SRF ha Zwinggi ditg ch’els hajan analisà la situaziun e la conclusiun saja che talas proceduras cunter persunas privatas sajan charas e portian pauc.
Era ha Zwinggi accentuà ch’els veglian restar a Tavau cun il WEF. Quai ina conferma era en connex cun las votaziuns dals 23 da settember sche la vischnanca duai pajar vinavant in milliun francs per la cumpart dals custs da segirezza.
RR novitads 06:00